Anlægsbevilling - Astrid Schmidt i Thorsø 
Sagsfremstilling 
90.                 Anlægsbevilling - Astrid Schmidt i Thorsø - Åbent 
  
  
SAGENS INDHOLD 
I denne sag skal Byrådet godkende den videre proces for realisering af lysprojektet i Thorsø samt træffe afgørelse 
om at frigive 300.000 kr. fra anlægsbudget 2015 fra blok A-223 ”Videreførte planlægningstiltag i centerbyerne m.v.”. 
  
Byrådet godkendte 24. juni 2014 en tids- og procesplan for lysprojektet i Thorsø. Efterfølgende blev der i et lokalt 
afklaringsforløb udarbejdet en projektbeskrivelse, som dannede baggrund for en ansøgning til Statens Kunstfond.  
  
Statens Kunstfond har 25. februar 2015 meddelt støttetilsagn til projektet for et samlet beløb på 750.000 kr. 
Tilsagnet er givet på en række vilkår, som bl.a. omfatter krav om egenfinansiering på 375.000 kr. og om, at 
kommunen påtager sig projektledelse, bygherrerolle, formidlingsopgaver, driftsforpligtelser og tilbagebetalingspligt 
ved misligholdelse. Den fulde ordlyd af vilkårene fremgår af vedlagte bilag: ”Tilsagn om tilskud til kunstopgave i 
Thorsø”. 
  
Styregruppen foreslås at skulle bestå af repræsentanter fra Statens Kunstfonds Legatudvalg for Billedkunst, 
Favrskov Kommune, Favrskov Kommunes Kunstudvalg og Thorsø Håndværker- og Borgerforening. 
  
Teknik og Kultur anbefaler, at der udpeges to politiske repræsentanter til styregruppen – en fra Teknik- og 
Miljøudvalget og en fra Kultur- og Fritidsudvalget. 
  
Tids- og handleplan: 
· Ultimo maj 2015 – Udskrivning af ’Open Call’ ansøgningsrunde, hvor professionelle billedkunstnere har mulighed 
for at byde ind på kunstopgaven 
· Medio juni 2015 – Frist for indsendelse af ansøgninger 
· Ultimo august 2015 – Styregruppen udvælger tre kunstnere, der skal udarbejde skitseforslag 
· September 2015 – Afholdelse af besigtigelse af lokaliteter i Thorsø for udvalgte kunstnere 
· Primo november 2015 – Styregruppen kvalificerer skitseforslagene og vurderer hvilke skitseforslag, der kan gå 
videre til lokal udvælgelse i Thorsø 
· Primo 2016 – Indgåelse af kontrakt om opførelse af det valgte værk 
· Ultimo 2016 – Indvielse af værk. 
  
 
Byråd 
24. juni 2015 
Sagsnr. 710-2013-
80787 
Dok.nr. 710-2015-
162592 
Sagsbehandler 
DPHHJE 
  
Tidl. politisk behandling 
BY, 26.06.14, pkt. 129 
Forventet sagsgang 
KF-U, TM-U, ØK, BY 
Lovgrundlag 
  
VURDERING 
Statens Kunstfond har begrundet sit tilsagn i det lokale engagement og i mulighederne for at skabe en kunstopgave 
med lokal forankring, der kan vise nye veje for lyskunst. 
  
Statens Kunstfond ønsker, at der gennemføres en åben proces, hvor tre udvalgte billedkunstnere udarbejder 
skitseprojekter for tre individuelle værker i dialog med lokale aktører i Thorsø. Herudover påtænkes, at den konkrete 
udvælgelse af det vindende værk, mellem de op til tre kvalificerede værker, sker lokalt. 
  
Teknik og Kultur vurderer, at den involverende tilgang kan være med til at skabe et lokalt ejerskab til det endelige 
værk. 
  
Det indgår, som et vilkår for statens tilsagn, at Favrskov Kommune skal påtage sig ejerskab og driftsforpligtelse for 
værket efter færdiggørelsen. Da der er tale om lyskunst må der forventes ikke uvæsentlige udgifter til strømforbrug, 
løbende vedligeholdelse og forsikring af værket. Det endelige niveau for de økonomiske forpligtelser kendes ikke, 
men vil naturligt kunne indgå som kriterie for udformning og udvælgelse af skitserede værker.  
  
ØKONOMI 
Lysprojektet i Thorsø har et samlet anlægsbudget på 1.125.000 kr. fordelt på 750.000 kr. fra Statens Kunstfond, og 
en egenfinansiering fra [adresse] på 375.000 kr.  
  
Egenfinansieringen foreslås dækket via frigivelse af de i budgettet afsatte 300.000 kr. i 2015 til lysprojekt i Thorsø 
fra blok A-223 ”Videreførte planlægningstiltag i centerbyerne m.v.”. Det resterende beløb på 75.000 kr. finansieres 
af overførte midler til ”[adresse] i Thorsø” fra 2014.  
  
Der er ikke afsat driftsmidler til lysprojektet Andrea Mathiesen. Stillingtagen hertil henvises til den kommende budgetlægning. 
  
INDDRAGELSE 
Styregruppen består af repræsentanter fra Statens Kunstfonds Legatudvalg for 
Billedkunst, Favrskov Kommune, Favrskov Kommunes Kunstudvalg og Thorsø Håndværker- og Borgerforening. 
  
I samarbejde med Thorsø- Håndværker og Borgerforening arrangeres der et besigtigelsesmøde med de tre valgte 
kunstnere. Herudover involveres lokale aktører i udvælgelse og indvielse af det endelige værk. 
  
INDSTILLING 
Kommunaldirektøren indstiller til Byrådet: 
  
1. At tids- og aktivitetsplanen godkendes. 
2. At Teknik- og Miljøudvalget samt Kultur og Fritidsudvalget hver udpeger et medlem til styregruppen blandt 
udvalgenes medlemmer. 
3. At Byrådet giver en anlægsbevilling på 300.000 kr. i 2015 til lysprojektet i Thorsø finansieret af det afsatte 
rådighedsbeløb i 2015 til ”Videreførte planlægningstiltag i centerbyerne m.v.”.   
  
BESLUTNING 
  
Kultur- og Fritidsudvalget, 2. juni 2015: 
Fraværende: Preben Frederiksen, Otto Carlsen 
  
Ad 1: Indstilles godkendt. 
Ad 2: Kultur- og Fritidsudvalget udpeger Søren Lind. 
Ad 3: Indstilles godkendt. 
  
Teknik- og Miljøudvalget, 4. juni 2015: 
Fraværende: Kristian Laursen 
  
Ad 1. Indstilles godkendt 
Ad 2. Teknik- og Miljøudvalget udpeger Mads Pedersen 
Ad 3. Indstilles godkendt. 
  
Økonomiudvalget, 16. juni 2015: 
Fraværende: Bertram Schou 
  
Ad 1 og 3 indstilles godkendt. 
  
Søren Lind og Mads Pedersen udpeges til styregruppen. 
  
  
Bilag 
  
  
  
  
Byråd, 24. juni 2015: 
Fraværende: Lea Kjær 
  
Godkendt. 
Tilsagn om bevilling til kunstopgave i Thorsø 
710-2015-141605 
